Setu, Jean-Yves Le Drian neus disklêriet en deizioù-mañ e vo roet YALCHADOU gant ar Rannvro evit broudañ ar vrezhonegerien yaouank  da vont da vestr-skol pe da gelenner. Evit kaout ur yalchad e ranko an danvez-kelennerien bezañ tapet o aotreegezh (lisañs), war ar brezhoneg pe war un danvez all. Ur wech enskrivet e Master kelenn brezhoneg (ar Masterioù nevez a vo lakaet e plas an IUFM, sañset) e vo roet dezhe, gant ar Rannvro, ur yalchad a 5 000 euro bep bloaz, e-pad daou pe dri bloaz, amzer dezhe da dapout o chonkour skolaer pe kelenner. EN ESKEMM e vo ret dezhe kelenn en ur skol vrezhonek e-pad pemp bloaz. Daou-ugent yalchad a vo  roet a-benn miz Gwengolo 2009 ha kreskiñ a ray bep bloaz, betek kant yalchad. Brav eo ar chinnig-se, war a seblant, met traoù zo da sklaeraat memestra. Da gentañ penn, ar Masterioù nevez neunt ket remplaset an IUFM choazh : ur bern studierien zo er straedoù er mare-mañ, o vanifestiñ a-enep ar reform-se. Arabat disoñjal ivez neo ket ar Rannvro an hini a ziviz digoriñ pe serriñ klasoù, an Deskadurezh Stad an hini eo. Memes mod, an Deskadurezh Stad, da heul politik ar gouarnamant, an hini eo a ziviz pet  post skolaer ha kelenner a vo krouet pe…tennet kuit.